Poziv za prijavu na EEPA 2015 natječaj

„ Europske nagrade za promicanje poduzetništva 2015“

European Enterprise Promotion Awards – EEPA 2015

„Europske nagrade za promicanje poduzetništva 2015“ *(European Enterprise Promotion Awards – EEPA 2015),* je priznanje koje najuspješnijim promotorima poduzetništva i poduzetničkog duha, onima koji predstavljaju najbolje prakse i politike za razvoj poduzetništva, dodjeljuje Europska komisija.

Na *EEPA natječaju 2015* sudjeluje 28 zemalja članica Europske unije te Island, Norveška, Srbija i Turska.

Natječaj je otvoren za:

* *Nacionalne organizacije*
* *Gradove*
* *Općine*
* *Regije i zajednice*
* *Javno-privatna partnerstva tijela javne vlasti i poduzetnika*
* *Obrazovne programe*
* *Poslovne organizacije*

*EEPA nagrade 2015* dodijelit će se u 6 različitih kategorija:

1. *Promicanje poduzetničkog duha*
2. *Ulaganje u poduzetničke vještine*
3. *Poboljšanje poslovnog okruženja*
4. *Poticanje internacionalizacije poslovanja*
5. *Potpora razvoju zelenog tržišta i učinkovito korištenje resursa*
6. *Odgovorno i uključujuće poduzetništvo*

Kvalificiranje za EEPA nagradu 2015, odvijat će se u *dvije faze:*

* *Prva faza:* Ministarstvo poduzetništva i obrta koordinira EEPA-u na nacionalnoj razini u Republici Hrvatskoj te putem *Odbora za vrednovanje i odabir projekata*, na temelju propisanih EU kriterija odabire dva projekta iz dvije različite kategorije koje nadalje kandidira na EU razinu.
* *Druga faza:* Europska komisija odabire članove Europskoga žirija koji nadalje razmatra prijave i vrši odabir.

**Natječaj na nacionalnoj razini otvoren je do 22. svibnja 2015. godine!**

Dodjela EEPA nagrada 2015 održat će se u Luksemburgu, u studenome 2015. godine, gdje će se proglasiti pobjednici u pojedinim kategorijama i ukupni pobjednik (velika nagrada žirija).

Sudjelovanje na natječaju ima i promotivni karakter za prijavitelje jer će informacije o svim nominiranim kandidatima biti dostupne najširoj publici putem web stranice EEPA-e, a objavljivanjem nominiranih kandidata putem medijske kampanje, isti će biti u samom središtu pozornosti.

Detaljne informacije, upute i obrazac za prijavu (na hrvatskom jeziku), dostupni su na:

<http://www.minpo.hr/default.aspx?id=3079>